b'\n_START_ARTICLE_\nNada Kester\xc4\x8danek Vujica\n_START_SECTION_\n\xc5\xbdivotopis\n_START_PARAGRAPH_\nOtac joj je bio poznati hrvatski stenograf dr. Vladimir Kester\xc4\x8danek, \xc5\xa1urjak Ivana Me\xc5\xa1trovi\xc4\x87a. Osnovnu \xc5\xa1kolu zavr\xc5\xa1ila je u Sarajevu i Zagreb u, studij slavistike i germanistike u Zagrebu. U iseljeni\xc5\xa1tvo je oti\xc5\xa1la 1945. godine u op\xc4\x87em hrvatskom egzodusu. Od 1946. u SAD-u, gdje je diplomirala knji\xc5\xbeni\xc4\x8darstvo. Vi\xc5\xa1e godina \xc5\xbeivjela u Argentini sa suprugom Stankom Vujicom, povjesni\xc4\x8darem, a posljednje godine \xc5\xbeivota u Wilkes-Barre, u Pensylvaniji. Literarne uradke objavljivala je u brojnim iseljeni\xc4\x8dkim knji\xc5\xbeevnim \xc4\x8dasopisima: Hrvatski glas, Hrvatska revija, Journal of Croatian Studies.  U domovini objavila radove u dje\xc4\x8djim listovima kao \xc5\xa1to su Dobra djeca, An\xc4\x91eo \xc4\x8duvar, poslije u Omladini, Hrvatskoj reviji, Hrvatskoj smotri, Svijesti, Spremnosti. Nadin suprug je hrvatski filozof dr. Stanko Vujica, koji je predavao na fakultetu gdje je ona radila.'